laion/Wikipedia-Exotic huggingface dataset:
רבי כרוספדאי

רבי כרוספדאי היה אמורא ארץ ישראלי, בן הדור השלישי, בנו של רבי שבתאי. מתלמידי רבי יוחנן, שהביא דברים בשמו. מוזכר פעמים בודדות בתלמוד הבבלי ועשרות פעמים בתלמוד הירושלמי, שם שמו: רבי קריספא. גדולי האמוראים בדור הרביעי, רבי יונה ורבי יוסי, מוסרים מאמרים בשמו. נפטר בחיי רבי אמי. באגדה מפורסמים הדברים שאמר לגבי ראש השנה: אמר רבי כרוספדאי אמר רבי יוחנן: שלשה ספרים נפתחין בראש השנה, אחד של רשעים גמורין, ואחד של צדיקים גמורין, ואחד של בינוניים. צדיקים גמורין – נכתבין ונחתמין לאלתר לחיים, רשעים גמורין – נכתבין ונחתמין לאלתר למיתה, בינוניים - תלויין ועומדין מראש השנה ועד יום הכפורים. זכו – נכתבין לחיים, לא זכו – נכתבין למיתה. — תלמוד בבלי, מסכת ראש השנה, דף ט"ז, עמוד ב'. בהלכה נקבעה הלכה כמותו שבן סורר ומורה נידון רק בתקופת זמן של שלושה חודשים בלבד, החל מזמן ההתבגרות ("הביא שתי שערות"). בספר הזוהר הוא נזכר מספר פעמים, ופעם אחת נוסף לשמו התואר "חמיד ליבא", שפירושו "חמוד הלב". בין השאר הוא מוזכר שהוא עלה לתורה רק בעליה של "שישי" בשבת, שזו עלייתו של הצדיק. מכאן כנראה המקור לעליית ה"צדיק" בתנועת החסידות, ב"שישי" בשבת. כמו כן מסופר שכאשר חלה, ביקרו אצלו רבי יוסי בן קיסמא וחכמים, וביום השבת חשבו שנפטר, אך לאחר מכן במוצאי שבת ראוהו חי. מקור השם כנראה מהמילה κράσπεδα (קרַספֶּדַה) ביוונית עתיקה, שפירושה ציצית, בדומה לשמות כמו "בן ציצית" שהיו נפוצים בתקופת המשנה ותקופת התלמוד. רבי חיים ויטאל, מקובל בולט בן המאה ה-16, זיהה את קברו בין עין זיתים לצפת. את המקום הוא מזהה בשם רבו האר"י. המקום אותו תיאר אותר בדיוק והוא משמש מוקד לעלייה לרגל. הרב אהרן הימן, "רבי כרוספדאי", תולדות תנאים ואמוראים, לונדון, תר"ע, חלק ג, עמוד 851, באתר היברובוקס הרב אהרן הימן, "רבי קריספא", תולדות תנאים ואמוראים, לונדון, תר"ע, חלק ג, עמוד 1037, באתר היברובוקס שיעורים העוסקים במימרותיו של רבי כרוספדאי, באתר "ישיבה" הזיהוי בין שני האישים מוכח, מלבד הדמיון בשם והיותם תלמידי רבי יוחנן, ממאמרו שיובא להלן, המובא גם בתלמוד ירושלמי, מסכת ראש השנה, פרק א', הלכה ג' בשם רבי קריספא. תלמוד ירושלמי, מסכת מועד קטן, פרק ג', הלכה ט'. תלמוד בבלי, מסכת סנהדרין, דף ס"ט, עמוד א'; רמב"ם הלכות ממרים פרק ז' הלכה ו' זהר שלח קסד, ב ופירוש הסולם שם ספר הזוהר, פרשת שלח, דף קסד, ב. זוהר חדש, רות, פרק א תלמוד בבלי מהדורת הרב שטיינזלץ, מסכת סנהדרין, דף ס"ט ע"ב. כרוספדאי, באתר צדיקים.קום.
מנוח

בתנ"ך, מָנוֹחַ היה אביו של שמשון הגיבור. לפי המדרש נקרא כך בגלל שזכה לדבר עם מלאך והנבואה שקיבל נקראה מנוחה. מנוח גר בצרעה שבנחלת שבט דן. בספר שופטים, בפרק י"ג, מתואר מפגשה של אשת מנוח עם המלאך אשר מבשר לה על הלידה הצפויה של שמשון ומורה לה לגדלו כנזיר. אשת מנוח מספרת לו על המפגש ומנוח מתפלל בבקשה כי המלאך יתגלה גם לו. המלאך מתגלה לשניים ומוסר להם את ההוראות בשנית. יוסף בן מתתיהו תיאר את מנוח כבעל קנאי "ללא מידה" וייחס לו את החשד שהמפגש בין אשתו למלאך לא היה טהור. בספר שופטים לא מוזכר שם אשתו העקרה, אך בתלמוד הבבלי (מסכת בבא בתרא, דף צ"א ע"א בהסתמך על דברי הימים א ד, ג) מוזכר ששם אשתו היה הצללפוני ושהיא הייתה משבט יהודה. רב נחמן כינה את מנוח עם הארץ, עקב חוסר ידיעתו והבנתו בפסוקי המקרא, המראים שלא ראוי ללכת מאחורי אשה. אוריאל סימון, בקש שלום ורדפהו- שאלות השעה באור המקרא, המקרא באור שאלות השעה, תל אביב:ידיעות אחרונות, 2002. דורון לוריא, מלכים בשר ודם: התנ"ך באמנות המאות ה־16 עד ה־19, מוזיאון תל אביב לאמנות, 2005, קורבן מנוח, עמ' 90-88 "מָנוֹחַ", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ו, עמוד 240, באתר היברובוקס במדבר רבה י,ה. יוסף בן מתתיהו, קדמוניות היהודים, ספר חמישי, פרק ח, סעיפים 277–281. תלמוד בבלי, מסכת ברכות, דף ס"א, עמוד א'. ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
הסנאט של פולין

הסנאט של הרפובליקה של פולין (בפולנית: Senat Rzeczypospolitej Polskiej) הוא הבית העליון של הפרלמנט הפולני. בית זה, יחד עם הסיים הפולני מהווים את הרשות המחוקקת של פולין. הסנאט שוכן כיום במרכז העיר ורשה הסנאט הוא הבית העליון של הפרלמנט הפולני ומכהנים בו 100 סנאטורים שנבחרים בבחירות מחוזיות לארבע שנים, בכפוף לכהונתו של הסיים- אם הסיים מתפזר לפני מועד זה, מתפזר גם הסנאט. במידה וחבר סנאט חדל למלא את תפקידו, על נשיא פולין להורות לערוך בחירות חדשות למושב שהתפנה. לסנאט יכול להיבחר כל אזרח פולני שמלאו לו 30 שנים. מרשל הסנאט נבחר בידי רוב מוחלט של חברי הסנאט בישיבה הראשונה שלאחר הבחירות. כיום מכהן בתפקיד תומאש גרודזצקי ממפלגת קואליציית האזרחים. כיום, בסנאט יש את הוועדות הבאות: וועדת התקציב והמימון הציבורי, ועדת הכלכלה והחדשנות הלאומית, ועדת התשתיות, ועדת התרבות והמדיה, ועדת המדע, החינוך והספורט, ועדת ההגנה הלאומית, ועדת שלטון החוק, וזכויות האדם, ועדת האתיקה, ועדת המשפחה והרווחה, הוועדה לחקלאות ופיתוח הכפר, ועדת הממשל המקומי ומינהלת המדינה, הוועדה לענייני הגירה וקשרים עם פולנים בחו"ל, הוועדה לענייני חוץ והאיחוד האירופי, הוועדה לאיכות הסביבה, הוועדה המחוקקת וועדת הבריאות. ההיסטוריה של הסנאט הפולני מתחילה לפני כ-500 שנה, עת היה הסנאט מועצה של יועצי המלוכה. במערכת הפוליטית של תקופת ממלכת פולין והאיחוד הפולני-ליטאי, תפקד הסנאט כמועצה מלכותית ולא כבית מחוקקים עליון לסיים. הסנאט היה מורכב מחברים מהקבינט המלכותי ומחצר המלוכה, כמו-גם מוויוודים, מושלים ונציבים (אשר מונו כולם על ידי המלך), ומבישופים קתולים. בתקופת הרפובליקה הפולנית השנייה נבחרו הסנאטורים בבחירות כלליות. במשאל עם שנערך ב-1946 תחת חסות השלטון הקומוניסטי, בוטל הסנאט בתקופת פולין הקומוניסטית שלאחר מלחמת העולם השנייה, והסיים נותר לבדו כבית המחוקקים הפולני. רק ב-1989 הוקם הסנאט מחדש, לאחר הסכם בין הקומוניסטים ותנועת "סולידריות". מפלגת חוק וצדק 48 מפלגת הקואליציה האזרחית 43 מפלגת העם הפולנית 3 מפלגת "השמאל" 3 סנאטורים עצמאיים 3 לסנאט שמורה הזכות לדחות או לתקן הצעות חוק שהועברו מהסיים, אך כל דחייה או תיקון ניתנים לביטול במידה וההצעה זכתה לרוב מוחלט בסיים. לסנאט יש גם הזכות להגיש הצעות חקיקה לסיים. אישורו של הסנאט נדרש במינויים של גופים רבים בפולין, ביניהם: מבקר המדינה, נציב תלונות הציבור ועוד. משאלי עם, תיקונים בחוקה ואשרור אמנות והסכמים בינלאומיים דורשים גם הם את אישורו של הסנאט. כמו כן לסנאט אחריות מיוחדת כלפי ה"פולוניה" - הפזורה הפולנית ברחבי העולם, והוא זה שאחראי על התקציבים המופנים לצורך כך. מדיה וקבצים בנושא הסנאט של פולין בוויקישיתוף אתר האינטרנט הרשמי של הסנאט של פולין (בפולנית) הסנאט של פולין, ברשת החברתית פייסבוק הסנאט של פולין, ברשת החברתית אקס (טוויטר) הסנאט של פולין, באתר פליקר האתר הרשמי של הסנאט
אבן באת'

אבן באת' (באנגלית: Bath Stone) היא אבן גיר אואוליטית המורכבת משברים גרגיריים של סידן פחמתי. האבן נחצבה לראשונה במכרות קומב דאון ובאת'האמפטון דאון שבסאמרסט, אנגליה. כתוצאה מבניית תעלת בוקס נחצבה האבן גם במקומות אחדים בווילטשייר. החציבה התת-קרקעית של האבן נמשכת באזור קורשאם, אך בקנה מידה קטן יותר בהשוואה לעבר. במהלך תור היורה היה האזור שבו נמצאת כיום באת' מתחת לים רדוד. משקעים ימיים הצטברו בשכבות וגרגירים החלו להתכסות בסיד כשהתגלגלו על קרקעית הים ויצרו סדרה באת'וניאנית של סלעים. כשמתבוננים במיקרוסקופ הגרגרים האלה, או אואוליטים, נראים כסלעי משקע הנוצרים מאואואידים (Ooid), שהם גרגרים כדוריים המורכבים משכבות קונצנטריות. השם נגזר מהמילה òoion ביוונית עתיקה, שמשמעותה ביצה. אואוליטים מורכבים מאואואידים בקוטר רבע עד 2 ננומטרים, וסלעים המורכבים מאואואידים הגדולים מ-2 מילימטרים נקראים פיסוליטים (pisolites). הפיסוליטים מכילים שברים זעירים של קונכיות או סלעים ולעיתים גם שרידי שלדים של בעלי חיים ימיים. צבע הדבש החמים שלה הקנה לעיר באת', שהוכרזה כאתר מורשת עולמית, את המראה הייחודי שלה. אחת מתכונותיה העיקריות של אבן באת' היא היותה "אבן חופשית", כלומר אבן שניתן לנסרה בכל כיוון, וזאת בניגוד לסלעים אחרים כגון לווחה, המתפצלים במישורי חולשה הנובעים מהתפתחות המארג המישורי של הסלע כתוצאה מעיוות. אבן באת' שימשה באופן נרחב כחומר בנייה ברחבי דרום אנגליה עבור כנסיות, בתי מגורים ובנייני ציבור כגון תחנות רכבת. חלק מהמחצבות שמהן נחצבה האבן עדיין פעילות. ראלף אלן קידם את השימוש באבן בתחילת המאה ה-18, כולל באחוזה שלו בפארק פריור, אם כי היא הייתה בשימוש גם לפני תקופתו. בית החולים המלכותי הלאומי למחלות ראומטיות, שהוקם ב-1738 ותוכנן על ידי ג'ון ווד האב, נבנה מאבן באת' שנתרמה על ידי אלן, והוכרז כבניין רשום מדרגה II. על הבניין יש גמלון מאבן באת' המתאר את אלגוריית השומרוני הטוב. בנוסף, כנסיית סנט סטיבנס, השוכנת בגבעת לנסדאון, נבנתה מאבן גיר שמקורה במכרה לימפלי סטוק, הנמצא בעמק לימפלי סטוק. באבן נעשה שימוש רב גם מחוץ לבאת'. תחנת השאיבה קלברטון, השוכנת בכפריר קלברטון, נבנתה מאבן באת' בערך ב-1810, ומטרתה הייתה לשאוב מים מנהר אייבון, ולהעבירם לתעלת קנט ואייבון באמצעות כוח המופק מזרימת הנהר. האבן שימשה גם לבניית אמת המים דנדאס, שאורכה 137.2 מטרים ויש בה שלוש קשתות הבנויות מאבן באת', עם פילסטרים דוריים ומעקה בכל קצה. מבנים נוספים הבנויים כולם או רובם מאבן באת' הם קתדרלת בריסטול, אחוזת בית לנקסטר הג'ורג'יאנית שנבנתה ב-1825 עבור הדוכס מיורק ומאולבני, בית אפסלי שהיה בית עירוני בו התגורר הדוכס הראשון מוולינגטון, האחוזה גטקום פארק ואחוזת טינטספילד. מדיה וקבצים בנושא אבן באת' בוויקישיתוף מכרות קומב דאון באתר Oxford Archeology‏ פרויקט לייצוב הקרקע במכרות האבן קומב דאון באתר מועצת באת' וצפון מזרח סאמרסט
לאז אלונזו

לאזרו אלונזו (באנגלית: Lazaro Alonso; נולד ב-25 במרץ 1974) הוא שחקן קולנוע וטלוויזיה אמריקאי, אשר מוכר בעיקר בשל תפקידו בתור כפיניקס קלדרון בסרט "מהיר ועצבני 4" ובתור טסו'טיי בסרט "אווטאר". אלונסו נולד וגדל בוושינגטון הבירה והוא ממוצא אפרו-קובני. הוא בוגר לימודי תואר ראשון בשיווק באוניברסיטת הווארד; ולאחר סיום לימודיו, הייתה לו קריירה כבנקאי השקעות במריל לינץ' בוול סטריט לפני ששינה את דרכו לקריירת משחק. כיום הוא מתגורר בלוס אנג'לס. אלונזו החל את דרכו בתעשיית הבידור כמנחה תוכניות טלוויזיה ברשת הטלוויזיה BET. לאחר מכן עבר להוליווד ולוהק לתפקידים קטנים בסרטים "לפרקון 6" ו"קונסטנטין". תפקידו המשמעותי הראשון של אלונזו היה בסרט המלחמתי של סם מנדס "ג'ארהד" בו גילם את חייל חיל הנחתים האמריקני רמון אסקובר במהלך מלחמת המפרץ. לאחר מכן השתתף אלונזו בתפקידים משניים בדרמה "לרקוד מהלב", בסרט האימה "השבויה" ובתפקיד ראשי בתור טוראי הקטור נגרון בדרמת המלחמה של ספייק לי "נס בסנטה אנה" המדגישה את פועלם של חיילים שחורים בצבא ארצות הברית במהלך מלחמת העולם השנייה. בשנת 2007 שיחק בדרמה המוזיקלית "אחוות הריקודים" בכיכובו של כריס בראון. באותה שנה שיחק בדרמה הקומית "חג שכזה" גם הוא לצד כריס בראון.  בשנת 2009 השתתף בסרט הרביעי בסדרת סרטי "מהיר ועצבני", בדמותו של פיניקס קלדרון, העובד תחת חסותו של בראגה ומתגלה במהלך הסרט כרוצחה של לטי (מישל רודריגז). וכן בפנטזיה התלת־ממדית של ג'יימס קמרון "אווטאר". בסרט גילם אלונזו את דמותו של טסו'טיי, היורש לראשות שבט האומטקייה, אשר משודך לנסיכת שבט האומטקייה נייטירי (זואי סלדנה). החל ממרץ 2011, אלונזו משתתף בסדרת הטלוויזיה "מלכי הבריחה" בתפקיד המרשל הפדרלי צ'רלי דושאמפ, יחד עם שחקן "הסמויה" דומיניק לומברדוצי. בשנת 2011 שיחק בקומדיה "לקפוץ מעל המטאטא" בבימוי סלים אקיל.  בשנת 2014 החל לשחק בסדרת הטלוויזיה המשטרתית "The Mysteries of Laura" של רשת NBC בכיכובה של דברה מסינג, בתפקיד של הבלש בילי סוטו. בספטמבר 2015 שב לשחק בעונתה השנייה והאחרונה. מדיה וקבצים בנושא לאז אלונזו בוויקישיתוף לאז אלונזו, ברשת החברתית אינסטגרם לאז אלונזו, במסד הנתונים הקולנועיים IMDb (באנגלית) לאז אלונזו, באתר AllMovie (באנגלית) לאז אלונזו, במסד הנתונים הקולנועיים KinoPoisk (ברוסית)
פולוניה

פולוניה (בפולנית: Polonia) הוא שמה של פולין בשפה הלטינית. בפולנית בת ימינו מתייחס המושג לפזורה הפולנית ולאנשים בעלי מוצא פולני החיים מחוץ לפולין. כ-15 עד 20 מיליון איש ממוצא פולני חיים כיום מחוץ לגבולות פולין, אחת הפזורות הגדולות ביותר בעולם. לעובדה זו מספר סיבות, בין השאר שינויי גבולות מדיניים, הגירה כפוייה והגירה כתוצאה מסיבות פוליטיות וכלכליות. אוכלוסיות גדולות של בעלי מוצא פולני נמצאות כיום בגרמניה, צרפת, מספר מדינות אירופיות אחרות, ארצות הברית, קנדה, ברזיל ובמדינות נוספות באמריקה וכן בישראל. רבים מאזרחי פולין שהיגרו אל מחוץ למדינה בראשית המאה העשרים היו יהודים. מדיה וקבצים בנושא פולוניה בוויקישיתוף ערך זה הוא קצרמר בנושא פולין. אתם מוזמנים לתרום לוויקיפדיה ולהרחיב אותו.
יהלומים בשמיים

יהלומים בשמיים הוא אלבום האולפן ה-14 של להקת הפופ רוק הישראלית משינה. האלבום יצא באפריל 2010 על ידי חברת התקליטים פונוקול. כל שירי האלבום נכתבו על ידי יובל בנאי והולחנו על ידי שלומי ברכה. האלבום הופץ באופן רשמי להורדה בחינם באינטרנט יום לפני הפצתו בחנויות. מהאלבום יצאו שלושה סינגלים: "בין הצללים", "יהלומים בשמיים" ו"האושר הסמוי". שירה ומילות כל השירים: יובל בנאי גיטרה ולחנים לכל השירים: שלומי ברכה בס: מייקל בנסון תופים: איגי דיין קלידים, סקסופון: אבנר חודורוב גיטרה: נאור דיין עינב שיף‏, משינה - "יהלומים בשמיים", באתר וואלה, 1 בפברואר 2010 דודו כהן, שיטת היהלום: ביקורת על "יהלומים בשמיים", nrg, ‏16.4.2010 יואב קוטנר לא מכונה ריקוד, ביקורת על "יהלומים בשמיים", ישראל היום, ‏7.5.2010
סריקת ספר

סריקת ספר הוא תהליך של המרת ספר מודפס לקובץ תמונה דיגיטלי, שלעיתים מפוענח גם לגרסת טקסט באמצעות מנוע OCR ממוחשב ובכך הופך הספר מספר מודפס לספר אלקטרוני. המרה זו עשויה להפוך ספריות שלמות למאגר מידע שבקלות ניתן למצוא בתוכו מחרוזת מבוקשת, ואף מקטינה את משקל הטקסט עשרות מונים. כך ניתן, למשל, להנגיש חומר שנכתב בכתב קטן לכבדי ראייה ואף לעיוורים, על ידי המרה לפלט קולי. לאחר שהספר נסרק, הפצתו בפומבי נעשית במהירות ותוך ויתור על עלויות ההדפסה, הדיו והכריכה הכרוכים בתהליך הפקתו. האדם הסורק מכוונן את איכות הסריקה לפני או אחרי שבוצעה, על ידי חיתוך, הבהרה ויישור התמונה. מיזמים רבים עוסקים בהעברה לפורמט דיגיטלי של ספרים שזכויות היוצרים עליהם פגו. עם המיזמים העוסקים בסריקה של ספרים נמנים ארכיון האינטרנט, גוגל ספרים, ספרי יזכור אונליין (מיזם של הספרייה הציבורית של ניו יורק) ומיזם HebrewBooks. במיזם פא"ר - פתיחת אוצרות רוח - של האוניברסיטה הפתוחה, הועלו לאינטרנט ספרי האוניברסיטה מ-50 קורסים שונים. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
שרגא שכטר

שרגא שכטר (9 בספטמבר 1930 - 21 במרץ 2017) היה ביוכימאי ישראלי, פרופסור אמריטוס בבית הספר לרפואה ע"ש סאקלר באוניברסיטת תל אביב. שכטר נולד בארגנטינה. סיים דוקטורט בכימיה באוניברסיטת בואנוס איירס. עלה לישראל בשנת 1957 והצטרף למחלקה לחקר הסרטן בבית הספר לרפואה באוניברסיטה העברית בירושלים, שם התמחה בביוכימיה. אחר כך עשה התמחות נוספת באוניברסיטת פנסילבניה. בשנת 1964 התמנה לפרופסור ולראש המחלקה לביוכימיה באוניברסיטת תל אביב. הוא היה ממקימי הפקולטה למדעי החיים באוניברסיטה והדיקן הראשון שלה. בשנת 1983 הקים את מכון סאקלר לרפואה מולקולרית בבית ספר לרפואה באוניברסיטת תל אביב ועמד בראשו. שכטר היה פרופסור-אורח באוניברסיטת נורת'ווסטרן, אוניברסיטת אילינוי, אוניברסיטת קורנל בארצות הברית ובאוניברסיטת פרמה באיטליה. כמו כן היה לחוקר אורח במכוני הבריאות הלאומיים בארצות הברית (NIH) ובמכון קירי בפריז. בשנת 2007 יצא ספרו "סדקים במגדל השן" בהוצאת צבעונים, בו הוא ניתח את הצלחות האקדמיה הישראלית בעבר ודן בסכנות העומדות בפניה בעתיד. התגורר ברמת השרון, אחד משלושת בניו הוא פרופ' עמית שכטר. תורת האבולוציה והתפתחות עולם החי, האוניברסיטה המשודרת, 1979 סדקים במגדל השן, צבעונים, 2007 שרגא שכטר, אוניברסיטה היא לא סופרמרקט, באתר ynet, 2 בינואר 2007 שרגא שכטר, זיכרונות של תלמיד, באתר הארץ, 7 ביוני 2009 עופר אדרת, הפרופסור שהזהיר כי האוניברסיטה איננה סופרמרקט, באתר הארץ, 29 באפריל 2017
אווה הרציגובה

אווה הרציגובה (בצ'כית: Eva Herzigová; נולדה ב-10 במרץ 1973) היא דוגמנית ושחקנית צ'כית. הרציגובה נולדה ב־10 במרץ 1973, בליטווינוב, צ'כיה (אז חלק מצ'כוסלובקיה). בספטמבר 1996 נישאה לטיקו טורס, מתופף להקת בון ג'ובי. הזוג התגרש ביוני 1998. ב־1 ביוני 2007 נולד בפריז בנם של הרציגובה ובן-זוגה, היזם התוניסאי גרגוריו מארסיאג'. קריירת הדוגמנות של הרציגובה החלה בהיותה בת שש עשרה והפופולריות שלה גדלה כשהגיעה לפריז. הופעתה החשובה הראשונה הייתה כאשר נבחרה לפרזנטורית של קמפיין חזיית "וונדרברה" בשנות התשעים. בנוסף, דגמנה הרציגובה בפרסומות לג'ינס של "גס" והופיעה בקטלוגים של "ספורטס אילוסטרייטד" ו־"ויקטוריה'ס סיקרט" ובתצוגת האופנה של האחרונה. באוגוסט 2004 הצטלמה בעירום למגזין פלייבוי וגילמה את ונוס בטקס פתיחת אולימפיאדת החורף של 2006. בעבר הייתה חתומה בסוכנות הדוגמנות "Thomas Summer's Metropolitan Models" וכיום היא חתומה בסוכנות הדוגמנות "סטורם מודלס" בלונדון ובסוכנות "וואן" בעיר ניו יורק. מלבד קריירת הדוגמנות, שיחקה הרציגובה במספר סרטי קולנוע. ב־18 בספטמבר 2009 הופיעה בתוכניתו של ג'ונתן רוס ב־BBC. אתר האינטרנט הרשמי של אווה הרציגובה אווה הרציגובה ב־"Fashion Model Directory" איתי יעקב, אווה הרציגובה חוזרת לחזיות: "נשים הן הרבה יותר מנעורים ומבנה גוף", באתר Xnet‏, 12 בדצמבר 2018 אווה הרציגובה, ברשת החברתית אקס (טוויטר) אווה הרציגובה, ברשת החברתית אינסטגרם אווה הרציגובה, במסד הנתונים הקולנועיים IMDb (באנגלית) אווה הרציגובה, באתר AllMovie (באנגלית) אווה הרציגובה, במסד הנתונים הקולנועיים KinoPoisk (ברוסית) אווה הרציגובה, באתר MusicBrainz (באנגלית) אווה הרציגובה, באתר Discogs (באנגלית) Leisa Barnett, Fluent In Herzigova, May 29 2008.
אלי צור

אלי צור (נולד ב-1943) הוא חוקר היסטוריה של הציונות, של השמאל הישראלי ושל עם ישראל. פרופסור בסמינר הקיבוצים. צור עומד בראש "המכון לחקר תולדות תנועות הנוער" במכון יד יערי בגבעת חביבה. לימד באוניברסיטת חיפה. חניך תנועת הנוער "השומר הצעיר" בנעוריו (עליה גם כתב ספרי מחקר), וחבר קיבוץ זיקים. מלחמת העולם השנייה - המלחמה ששינתה את פני העולם: מהלכים והשפעות, ירושלים: הוצאת משרד החינוך, 1995. נופי האשליה: מפ"ם 1954-1948, הוצאת המרכז למורשת בן-גוריון, 1998. (עורך), לא יוכלו בלעדינו - עמדות מפ"ם בשאלות חוץ וביטחון, קובץ מחקרים, גבעת חביבה: הוצאת יד יערי, 2000. שומר לישראל - פרקי חייו של דוד שאלתיאל, תל אביב: הוצאת משרד הביטחון, 2001. (עורך), עולם ישן אדם חדש: קהילות ישראל בעידן המודרניזציה, הוצאת המרכז למורשת דוד בן-גוריון, 2005. לפני בוא האפלה - השומר הצעיר בפולין ובגליציה 1930-1940 הוצאת אוניברסיטת בן-גוריון ויד יערי, 2006. לבלוב אחרון - השומר הצעיר בפולין בשנים 1944-1950, הוצאת יד ושם ויד יערי, 2017. אלי צור, 'החלה יציאת מצרים – ומה עשו חלוצינו'? הקיבוץ במבחן העלייה ההמונית, עיונים בתקומת ישראל 9, 1999, עמ' 316–337 אלי צור, 2004, זאב ז'בוטינסקי ומשרד החוץ של פולין, "עיונים בתקומת ישראל" פרופ' אלי צור ופרופ' נעימה ברזל על זיכרון מרד גטו ורשה, באתר "מורשת" אלי צור (1943-), דף שער בספרייה הלאומית ערך זה הוא קצרמר בנושא ישראלים ובנושא תולדות עם ישראל. אתם מוזמנים לתרום לוויקיפדיה ולהרחיב אותו.
יונתן ברגר

יונתן ברגר (אנגלית: Jonathan Berger; נולד בשנת 1954 בניו יורק) הוא מלחין וחוקר מוזיקה יהודי-אמריקאי, פרופסור וראש המרכז למוזיקה ומחשבים באוניברסיטת סטנפורד. מהחוקרים המובילים העוסקים בקשרים שבין מחשבים, מוזיקה ותודעה. ברגר החל ללמוד באקדמיה למוסיקה בירושלים בשנת 1972, שם פגש את אשתו הישראלית, טליה (כיום מלמדת אף היא בסטנפורד). כשחזר לארצות הברית למד לתואר Master of Fine Arts במכון קליפורניה לאמנויות ותואר Doctor of Musical Arts באוניברסיטת סטנפורד. למד קומפוזיציה באוניברסיטאות הרווארד וייל. הוא לימד כ-15 שנה באוניברסיטת ייל. כמו כן לימד באוניברסיטת בר-אילן. Miracles and Mud, Naxos American Masters, 2007 Echoes of Light and Time, Sony, 2000 Three Songs for Jerusalem, Sony Aside, IMA Records Diptych, Centaur Records The Lead Plates of the Rom Press, CRI An Island of Tears, Neuma Records Meteora, Cultures Electroniques 2 To the Lost History of Hope, CCRMA recordings A Pocketful of Posies, CCRMA recordings Music Magician, Sony Classical Recordings אתר אישי יונתן ברגר, באתר אוניברסיטת סטנפורד ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
מרכז ירושלים לתקשורת

מרכז ירושלים לתקשורת (אנגלית: Jerusalem Media and Communications Centre) הוא מכון מחקר ומידע פלסטיני שנוסד בשנת 1988 במטרה לעזור לעיתונאים לחוקרים לקבל מידע על הרשות הפלסטינית. המרכז עורך מחקרים בנושאים שונים, מפרסם תרגומים של חדשות ומאמרים מהשפה הערבית לאנגלית, עורך סקרים בשאלות שעל הפרק בקרב האוכלוסייה הפלסטינית, עורך סקרי שוק ומקיים כנסים ופאנלים בנושאים שונים וימי עיון והכשרות. מנהל המרכז הוא ד"ר רסאן אל-חטיב, לשעבר שר התכנון ברשות הפלסטינית. אתר האינטרנט הרשמי של מרכז ירושלים לתקשורת
אלנד

אֶלַנְד (בשוודית: Öland) הוא האי השני בגודלו בשוודיה (אחרי גוטלנד) וחבל הארץ ההיסטורי הקטן ביותר בה. שטח האי 1,342 קמ"ר ומספר תושביו כ-25,000. האי ממוקם בים הבלטי מזרחית לחבל סמולנד (Småland), אשר מופרד ממנו על ידי מצר קאלמאר (Kalmarsund). בשנת 1972 נחנך גשר אלנד (הגשר הארוך ביותר בשוודיה) אשר מחבר בין העיר קאלמאר לאי. בדרום האי משתרע הנוף החקלאי הייחודי של דרום אלנד, אשר הוכרז כאתר מורשת עולמי על ידי אונסק"ו בשנת 2000. מבחינה מנהלית משתייך אלנד למחוז קלמר. האי נחלק לשתי ישויות מנהליות: בורגהולם (הצפונית), ומֶרְבּילוֹניה (הדרומית). הערים הגדולות הן פֶרְייֶסְטַאדֶן (שבנפת מרבילוניה, 4,636 תושבים ב-2005), בורגהולם (3,093) ומרבילוניה (1,784). ברחבי האי כ-13,600 שרידים ארכאולוגיים. טירת אקטורפ – מבצר פרהיסטורי משוחזר מתקופת הברזל סטורה אלוארד – משטח אבן גיר עצום שהוא אתר מורשת עולמית של אונסק"ו (רוחב 10 ק"מ, אורך 40–50 ק"מ) מוזיאון אולנד בהימלסברגה המגדלור Långe Jan – המגדלור הגבוה ביותר של שוודיה (41 מ ') טירת בורגהולם, קופינגסוויק, בעיריית בורגהולם – אחד מאתרי התיירות הפופולריים ביותר באי ארמון סולידן מגדלור Långe Erik בקצה הצפוני של האי פארק Böda – עם מספר רב של מסלולי הליכה ושביל אופניים של 40 ק"מ כפר הדייגים Byxelkrok. גשר אלנד מדיה וקבצים בנושא אלנד בוויקישיתוף אתר האינטרנט הרשמי של אלנד לשכת התיירות של האי אלנד, באתר אנציקלופדיה בריטניקה (באנגלית) נכון ל-22 ביולי 2022 Thomas Carlzon död, מתוך האתר הרשמי של מחוז קאלמאר (בשוודית) מספר התושבים בחבל אלנד, (בשוודית). Öland Sweden’s sunny island, swedentips ערך זה הוא קצרמר בנושא גאוגרפיה של שוודיה ובנושא איים. אתם מוזמנים לתרום לוויקיפדיה ולהרחיב אותו.
מתנדנדת על הגלים אך אינה טובעת

מתנדנדת על הגלים אך אינה טובעת (בלטינית: Fluctuat nec mergitur, בצרפתית: Il est agité par les vagues, et ne sombre pas) הוא ביטוי בלטינית המשמש כמוטו של העיר פריז. הביטוי מופיע בסמל העיר לצד ספינה המתנדנדת על הגלים בים גועש. מקור הביטוי הוא בתאגיד יורדי הים בנהר הסן שבפריז, אשר שלט במסחר בעיר מאז התקופה הרומית. מדיה וקבצים בנושא מתנדנדת על הגלים אך אינה טובעת בוויקישיתוף Tausin, Henri, Les devises des villes de France: leur origine, leur historique, avec les descriptions des armoiries (עמ' 128-130), ‏1914 (בצרפתית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
מי טוניק

מי טוֹנִיק (באנגלית: Tonic water) הוא משקה קל מוגז המכיל כינין, אשר מקנה למשקה טעם מריר. המשקה נצרך במקור באזורים הטרופיים מוכי מחלת המלריה של דרום-מזרח אסיה ואפריקה. המטרה הייתה להילחם מראש בהתפרצות המחלה באמצעות טיפול מונע אשר יבוצע כחלק ממהלך החיים הרגיל. במשך הזמן התברר כי צריכה של מי טוניק מסייעת גם להקלה על כאבים הנובעים מהתכווצות שרירים. בתחילת הדרך הכילו מי הטוניק לשימוש רפואי תערובת של מי סודה וכמות גדולה של כינין. מנהל המזון והתרופות האמריקאי מגביל את כמות הכינין במשקה שאינו למטרות רפואיות ל-83 מיליגרם לליטר, כמות המהווה בין רבע לחצי הכמות לעומת המינון הרפואי המקובל. כיום כמות הכינין במשקה עומדת על כ-60-70 מיליגרם לליטר, ונועדה רק להקנות מרירות למשקה הקל והממותק. ערך מורחב – ג'ין אנד טוניק שתייה של מי טוניק בתצורתו כמשקה קל מקובלת בעיקר כקוקטייל בתערובת עם ג'ין או וודקה. הבריטים תושבי הקולוניות באזורים מוכי מחלת המלריה, נהגו לערבב את מי הטוניק במשקה האלכוהולי ג'ין, וצרכו אותו באופן שוטף הן כתרופה מונעת והן כתחביב אלכוהולי. כיום המשקה פופולרי מאוד במועדונים ובקרב חובבי אלכוהול רבים גם במקומות רחוקים מאוד מארצות המלריה וללא כל הקשר רפואי. מדיה וקבצים בנושא מי טוניק בוויקישיתוף רונית ורד, למען הג'ין: להכין טוניק אמיתי, באתר הארץ, 17 באוקטובר 2012 https://www.ncbi.nlm.nih.gov/pmc/articles/PMC3121651/ https://www.mindbodygreen.com/articles/what-is-quinine-in-tonic-water https://www.kew.org/read-and-watch/just-the-tonic-history https://slate.com/technology/2013/08/gin-and-tonic-kept-the-british-empire-healthy-the-drinks-quinine-powder-was-vital-for-stopping-the-spread-of-malaria.html
אבנר פרידמן

אבנר פרידמן (Avner Friedman; נולד ב-19 בנובמבר 1932) הוא מתמטיקאי ישראלי-אמריקאי, פרופסור מחקר באוניברסיטת המדינה של אוהיו. מחקריו עוסקים במשוואות דיפרנציאלית חלקית, תהליכים סטוכסטים, מודלים מתמטיים וביולוגיה מתמטית. נולד בארץ ישראל המנדטורית ב-19 בנובמבר 1932. בשנת 1954 סיים תואר שני במתמטיקה עם חטיבה בפיזיקה מהאוניברסיטה העברית בירושלים. סיים דוקטורט בשנת 1956 בהנחיית פרופסור שמואל אגמון באוניברסיטה העברית. נושא עבודתו היה "Linear Partial Differential Equations of Elliptic Type". בשנים 1956-57 עשה לימודי פוסט דוקטורט באוניברסיטת קנזס. בין השנים 1957 ל-1958 לימד באוניברסיטת אינדיאנה. בין השנים 1987 ל-2001 לימד באוניברסיטת מינסוטה ומשנת 2002 החל ללמד באוניברסיטת המדינה של אוהיו. שימש נשיא החברה לביולוגיה מתמטית בין השנים 2007 ל-2009. חבר בוועדה המייעצת בחוג למתמטיקה במכון טכנולוגי חולון. אלמן ואב לארבעה ילדים. אבנר פרידמן, באתר פרויקט הגנאלוגיה במתמטיקה אתר אישי באתר אוניברסיטת אוהיו (באנגלית) אבנר פרידמן, דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.